**Opfølgning på undervisningsmiljøvurdering på Bioanalytikeruddannelsen – efterår 2018**

**Metode**

Undervisningsmiljøet på Bioanalytikeruddannelsen blev kortlagt gennem en survey gennemført i perioden den 25. oktober til den 18. december 2018. Surveyen indeholdt 12 spørgsmål, som belyser undervisningsmiljøet på uddannelsen.

**Resultater**

Overordnet set vidste undervisningsmiljøvurderingen, at de studerende har det godt socialt med hinanden på uddannelsen – de studerende tilkendegiver, at de har det godt med at være sammen med deres medstuderende i sociale sammenhænge og at de føler sig accepteret som dem de er.

Generelt set er de studerende mindre tilfredse med lokalernes pladsforhold, temperatur og

luftkvalitet samtidig med at de i forholdsvis høj grad generes af udefrakommende støj.LSM’s resultater viste at der i lav grad er studerende der selv er blevet mobbet/ har oplevet

medstuderende, der er blevet mobbet inden for de sidste 12 måneder.

**Drøftelse af resultaterne**

Resultaterne af kortlægningen af undervisningsmiljøet er drøftet i undervisergruppen (april 2019).

Herudover er resultaterne drøftet med De Studerendes Råd på Bioanalytikeruddannelsen (BSR) med fokus på at kvalificere undersøgelsens resultater, samt afklare relevante handlinger på de udfordringer resultaterne pegede på.

**Opgaver som det er valgt at arbejde videre med**

I forlængelse af drøftelserne med underviserne og BSR, er det besluttet at arbejde videre med følgende undervisningsmiljøindsatser:

|  |  |  |  |  |
| --- | --- | --- | --- | --- |
| Indsats | Opgave | Ønsket mål | Ansvarlig | Opfølgning med DSR |
| Understøtte det sociale og faglige studiemiljø | Sikre det gode studiemiljø gennem fortsat:   * Arbejde med studiegrupper * Fokus på integration af studerende i forbindelse med studiestart * Skabe trygge rammer i undervisningsaktiviteterne | Fastholde de studerendes vurdering af et godt socialt og fagligt miljø | Uddannelses-leder Henrik Hansen | Forår/Efterår 2020 |
| Fysiske forhold og indeklima | At de fysiske  forhold omkring  lokalerne på  Sigurdsgade  forbedres | At sikre gode fysiske rammer | Facility Management | Forår/Efterår 2020 |
| Mobning | Sikre tydelige retningslinjer for håndtering af mobning fra medstuderende såvel som undervisere | At de studerende er orienteret omkring, hvordan mobning på uddannelsen håndteres så de trygt kan henvende sig hvis det bliver aktuelt. | Uddannelsesleder Henrik Hansen | Forår/Efterår 2020 |